ઘણાં મીડિયા અહેવાલો મુજબ, કેન્દ્ર સરકાર આરબીઆઈ ઍક્ટની સૅક્શન-7 લાદવાનું વિચારી રહી છે.   

આ એવો પ્રથમ પ્રસંગ છે, જયારે સ્વતંત્ર ભારતની કોઈ પણ સરકારમાં આરબીઆઈ વિરુદ્ધ સૅક્શન-7 લાગુ કરવા ઉપર ચર્ચા ચાલી રહી છે. 

તમે આ વાંચ્યું કે નહીં?

સોશિયલ મીડિયા ઉપર પણ આની ખાસ્સી ચર્ચા ચાલી રહી છે અને ટ્વીટર ઉપર RBI Act ટ્રૅન્ડમાં રહ્યા. 

નાણાં મંત્રાલયે એ વાતની ખાતરી કરી છે કે, ગત કેટલાક અઠવાડિયામાં સૅક્શન-7ની જોગવાઈઓનો ઉપયોગ કરીને રિઝર્વ બૅન્કના ગવર્નર ઊર્જિત પટેલને ઘણાં પત્રો મોકલ્યા હતાં. 

આ પત્રોમાં રોકડ પ્રવાહથી માંડીને એનપીએ (નોન પરફોર્મિંગ એસેટ્સ), નોન-બૅન્ક ફાઈનાન્સ કંપનીઓ અને મુડીની જરૂરિયાત જેવા તમામ મુદ્દાઓની ચર્ચા કરવામાં આવી હતી.

આ સ્થિતિમાં અગત્યનો સવાલ એ છે કે આરબીઆઈ ઍક્ટની સૅક્શન-7 છેવટે છે શું? 

આમ તો, રિઝર્વ બૅન્ક પોતે એક સ્વાયત્ત સંસ્થા છે અને સરકારથી અલગ પોતાના નિર્ણયો લેવા માટે સ્વતંત્ર છે, પરંતુ કેટલીક ચોક્કસ પરિસ્થિતિઓમાં એને સરકારના નિર્દેશો અનુસરવા પડે છે. 

નાણાં મંત્રાલયનો ખુલાસો 

આ દરમિયાન નાણાં મંત્રાલયે એક નિવેદન પ્રકાશિત કરીને કહ્યું છે કે આરબીઆઈની સ્વાયત્તતા આરબીઆઈ ઍક્ટની જોગવાઈઓ મુજબ જ નક્કી થશે.  

મંત્રાલયે કહ્યું છે કે સ્વાયત્તતા જરૂરી છે અને સરકાર તેનો સ્વીકાર પણ કરશે.

ગત સપ્તાહે આરબીઆઈના ડેપ્યુટી ગવાર્નર વિરલ આચાર્યએ કહ્યું હતું કે આરબીઆઈની સ્વાયત્તતા ઉપર પ્રહાર કરવામાં આવશે તો એ વિનાશક બનશે. 

ઘણાં વિશ્લેષકોનું કહેવું છે કે આગામી વર્ષે થનારી ચૂંટણીને ધ્યાનમાં રાખીને સરકાર આરબીઆઈ ઉપર દબાણ કરી રહી છે કે તે નીતિઓને મુદ્દે ઉદારતા દાખવે. 

નાણાં મંત્રી અરુણ જેટલી આરબીઆઈ ઉપર એવો આરોપ મૂકી ચૂક્યા છે કે કેન્દ્રીય બૅન્ક વર્ષ 2008થી વર્ષ 2014 દરમિયાન બૅન્કોને મનફાવે તેમ કરજા આપતી અટકાવવામાં નિષ્ફળ રહી છે અને આ જ કારણસર બૅન્કોની એનપીએ વધીને 150 અબજ ડૉલર થઈ ગઈ છે. 

પ્રેસ ઇન્ફોર્મેશન બ્યૂરો(પીઆઈબી) તરફથી પણ એક નિવેદન પ્રકાશિત કરીને કહેવામાં આવ્યું છે કે સરકાર દ્વારા રિઝર્વ બૅન્ક સાથે જનહિતના તમામ મુદ્દાઓ ઉપર વિસ્તૃત ચર્ચાઓ ચાલુ છે. 

આરબીઆઈ અને સરકારમાં ચાલતી આ અથડામણ વચ્ચે મંગળવારે ભારતીય મુદ્રા, રૂપિયામાં 43 પૈસાનું ગાબડું પડ્યું અને ડૉલર રૂ. 74.11 સુધી પહોંચી ગયો. 

સમાચાર એજન્સી પીટીઆઈ (પ્રેસ ટ્રસ્ટ ઑફ ઇંડિયા)નું કહેવું છે કે અમેરિકન ડૉલરની માગ સતત વધી રહી છે એટલે રૂપિયો દબાણમાં છે.... \n\nમને ઉપરના લેખ માટે સારું શીર્ષક આપો.
મોદી સરકાર અને RBI વચ્ચેનો સંઘર્ષ કેમ વધી ગયો?